text: ашина дучжы қаған (ашина шиюйбэйтин) 676 жылдан 679 жылға дейін билік еткен батыс түрік қағанатының қағаны. ашина мише шад қаза болған соң қағанаттың ыдырауына алғышарттар қалыптасты. 671 жылы ашина дучжы фуянь басшысы болып тағайындалып, жауласқан тайпаларды тыныштандыру жайлы тапсырма алды. 676 жылы дучжы айтарлықтай күш жинап өзін 10 аймақтың (дулу мен нушеби) ханы, яғни қаған деп жариялады. 676 жылы дучжы тибетпен (патша мансон мацэн མང་སྲོང་མང་བཙན немесе дуйсон манпочжэ қытайға қарсы одақтасты. түріктер кучке шабуыл жасады. пэй синцзянға қағанға тойтарыс беруге бұйрық берілді, алайда синцзянь қулыққа басты. синцзянь парсы ханзадасын отанына дейін апарып саламын деп, тұрфанда қалып қойды. ол жергілікті билеушілерге шақырту жіберді. дучжы да сақтықпен синцзянға келді. ол қағанды, оның одақтастарын, түрік ханы личжефуды бірден тұтқындап, чанъаньға жөнелтті.